Krōlestwo () – pasowanŏ w systymatyce ôrganizmōw kategoryjŏ systymatycznŏ ôbyjmujōncŏ spokrewniōne zorty ("phylum") w zoologiji, abo hōrmy ("divisio") w botanice. Tradycyjnie, ôd czasōw Carla von Linné krōlestwo było uwŏżane za kategoryjõ systymatycznego nojwyższego gradusa. Pod kōniec XX stoleciŏ systematycy wkludziyli wyższõ ôd krōlestwa kategoryjõ nazywanõ dōmynōm, nadkrōlestwem abo cysŏrstwym. W nomenklaturze botanicznyj i zoologicznyj sztalowanych bez Miyndzynŏrodowe Kodeksy Nomenklatury Botanicznyj i Zoologicznyj krōlestwo durch je uznŏwane za kategoryjõ nojwyższego gradusa. Podkategoryjōm krōlestwa je podkrōlestwo (subregnum). Za to pasowany czasym termin nadkrōlestwo (superregnum), choć formalnie nŏleżny, używany je w gradusie nojwyższyj kategoryje systymatycznyj dōmyny abo cysŏrstwa. Trzi krōlestwa. Szwedzki biolog Carl von Linné tajlowoł świat ôżywiōny na dwa krōlestwa, kere nazwoł "Regnum Animale" (zwiyrzynta) i "Regnum Vegetabile" (rośliny). Świat nieożywiony zaliczōł do trzecigo krōlestwa – "Regnum Lapideum" (minerały). W 1866 Ernst Haeckel wkludziōł krōlestwo Protista. Straciōł ôrganizmōw na trzi krōlestwa bōł pasowany do drugij chyty XX stoleciŏ. Piyńć krōlestw Whittakera. W 1969 roku Robert Whittaker zapropōnowoł nowõ kōncepcyjõ klasyfikacyje ôrganizmōw, w keryj wymiyniōł piyńć krōlestw: Monera – ôbyjmujōnce wszyjske prokarionty Protista – protisty Animalia – zwiyrzynta Plantae – rośliny Fungi – grziby Szejś krōlestw Cavalier-Smitha. Thomas Cavalier-Smith je autorym kōncepcyje dzielynia ôrganizmōw na szejś (przōdzi ôziym) krōlestw, zgrupowanych w dwōch cysŏrstwach (). Cavalier-Smith przidoł – do piyńciu dotynczŏs akceptowanych (bakteryje, protisty, grziby, rośliny jak tyż zwiyrzynta) – krōlestwo Chromista. Pozycyjŏ taksōnōmicznŏ. Położynie krōlestwa i podkrōlestwa w hierarchiji taksōnōmicznyj wyglōndŏ dalij pokŏzano: dōmyna (tyż cysŏrstwo abo nadkrōlestwo) krōlestwo ("regnum") podkrōlestwo ("subregnum") hōrma ("divisio") dlŏ roślin abo zorta ("phylum") dlŏ zwiyrzynt Taksōnōmijŏ roślin Taksōnōmijŏ zwiyrzōnt Strōm Życiŏ